Tora Berger

**Tora Berger**, rođena 18. marta 1981. u Ringeriku, je nekadašnja norveška biatlonka, dvostruka olimpijska pobjednica, osmostruka svjetska prvakinja u biatlonu, te dvostruka pobjednica Svjetskog kupa.

## Karijera 
### Olimpijske igre 
Berger je nastupila tri puta na olimpijskim igrama: na ZOI 2006, ZOI 2010. i ZOI 2014, te je osvojila dvije zlatne i dvije srebrne medalje. Prvu zlatnu medalju osvojila je na ZOI 2010. u utrci na 15&nbsp;km, kada je s jednim promašajem i prednošću od 20.7&nbsp;s bila brža od drugoplasirane Kazakinje Jelene Hrustaljove, koja je završila utrku bez promašaja. Na ZOI 2014. osvojila je tri medalje: zlatnu u mješovitoj štafeti s Tiril Eckhoff, Oleom Einarom Bjørndalenem i Emilom Hegleom Svendsenom, s prednošću od 32.6&nbsp;s u odnosu na češku štafetu u sastavu: Veronika Vítková,  Gabriela Soukalová, Jaroslav Soukup i Ondřej Moravec.  Prvu srebrnu medalju u štafeti s Fanny Welle-Strand Horn, Tiril Eckhoff i Ann Flatland, kada su s 37.6&nbsp;s bili sporiji od pobjedničke ukrajinske štafete u sastavu: Vita Semerenko, Julija Džima, Valentina Semerenko i Olena Pidrušna; a drugu u potjeri kada je s jednim promašajem i zaostatkom od 37.6&nbsp;s bila sporija od pobjednice Bjeloruskinje Darje Domračeve, koja je završila utrku s jednim promašajem.

### Svjetska prvenstva 
Tora Berger je nastupila na devet Svjetskih prvenstava od SP 2005. do SP 2013, gdje je osvojila osam zlatnih, pet srebrnih i pet bronzanih medalja. Prvu, srebrnu medalju osvojila je na SP 2006. u mješovitoj štafeti s Lindom Tjørhom, Halvardom Hanevoldom i Oleom Einarom Bjørndalenom. Dvije bronzane medalje osvojila je na SP 2007: u štafeti s Ann Kristin Flatland, Jori Mørkve i Lindom Grubben; te u mješovitoj štafeti s Jori Mørkve, Emilom Hegleom Svendsenom i Frodeom Andresenom. Na narednom prvenstvu osvojila je prvu srebrnu medalju u pojedinačnim utrkama u utrci masovnog starta zaostavši 3.0&nbsp;s iza pobjednice Magdalene Neuner. Na SP 2009. u utrci na 15&nbsp;km osvojila je bronzanu medalju iza Kati Wilhelm i Teje Gregorin. Treću srebrnu osvojila je na SP 2010. u mješovitoj štafeti s Ann Kristin Flatland, Emilom Hegleom Svendsenom i Oleom Einarom Bjørndalenom. Na narednom prvenstvu je s Ann Kristin Flatland, Oleom Einarom Bjørndalenom i Tarjeim Bøom osvojila zlatnu medalju u mješovitoj štafeti; te četvrtu bronzanu u utrci masovnog starta. Na SP 2012. osvajanjem tri zlatne u i jedne bronzane, bila je najbolja biatlonka: Ponovo prva u mješovitoj štafeti s Synnøve Solemdal, Emilom Hegleom Svendsenom i Oleom Einarom Bjørndalenom; bronzanu u štafeti s Fanny Welle-Strand Horn, Elise Ringen i Synnøve Solemdal; drugu zlatnu u utrci na 15&nbsp;km, treću u utrci masovnog starta. Na narednom prvenstvu 2013. bila je najbolja u obje konkurencije osvojivši četiri zlatne i dvije srebrne medalje. Prvu zlatnu osvojila je u  mješovitoj štafeti s Synnøve Solemdal, Emilom Hegleom Svendsenom i Tarjeim Bøom; prvu srebnu dva dana kasnije u utrci sprinta na 7,5&nbsp;km; drugu zlatnu u utrci potjere; a tri dana kasnije treću zlatnu u utrci na 15&nbsp;km, te četvrtu zlatnu u štafeti s Hilde Fenne, Synnøve Solemdal i Ann Kristin Flatland.

### Svjetski kup 
Prvi nastup u Svjetskom kupu imala je 6. decembra 2001. u sezoni 2001/02. u austrijskom Hochfilzenu u utrci na 7,5&nbsp;km kada je osvojila 93-o mjesto sa sedam promašaja i zaostatkom od 8:31.47&nbsp;min iza pobjednice, švedske biatlonke Magdalene Forsberg. U utrkama Svjetskog kupa pobijedila je 28 puta u pojedinačnim utrkama, a u štafeti četiri puta. Dva puta je pobijedila u ukupnom plasmanu, a u sezoni sezoni 2012/13. bila je najbolja u svim disciplinama. Po broju pobjeda je šesta u historiji Svjetskog kupa *(stanje 6. februara 2026)*.

### Norveška prvenstva 
## Privatni život 
Njen stariji brat Lars Berger je nekadašnji norveški biatlonac i skijaš-trkač.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1981.
Kategorija:Biografije, Ringerike
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Norveški olimpijci u biatlonu
Kategorija:Osvajači medalja na Zimskim olimpijskim igrama 2010.
Kategorija:Osvajači medalja na Zimskim olimpijskim igrama 2014.
Kategorija:Osvajači zlatne medalje na Olimpijskim igrama (Norveška)
Kategorija:Osvajači srebrne medalje na Olimpijskim igrama (Norveška)
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Živi ljudi